‎(ซีรีส์จาก NETFLIX)
‎(18 เดือนต่อมา)
‎(ฤดูใบไม้ร่วงปี 2006)
‎ลีโน่คะ คุณมาช่วยฉันตรงนี้หน่อยได้ไหม
‎ครับ มาแล้ว
‎ฉันไม่รู้ว่าควรจะจัดระยะห่างตรงนี้ยังไง แต่…
‎วิวสวยมาก
‎รู้ไหม ถ้าฉันไม่รู้อะไร
‎ฉันคิดว่าคุณกำลังฉวยโอกาส ‎กับสถานการณ์ที่เป็นอยู่นะคะ
‎- เปล่า ‎- เปล่าเหรอ
‎ผมแค่งอเข่าไม่ได้
‎คุณแน่ใจเหรอคะว่าเราปลูกกะหล่ำ ‎ใกล้กับต้นเสจได้มากขนาดนี้
‎ครับ พวกมันจะบำรุงเลี้ยงกันและกัน พ่อบอก
‎ให้ผมโทรหาเขาแล้วกัน
‎ฮัลโหล
‎หวัดดีครับ พ่อ
‎ไง เป็นไงบ้าง
‎ผมอยากให้พ่อมาอยู่ที่นี่จังครับ ‎พ่อคือผู้เชี่ยวชาญด้านการทำสวนจริงๆ
‎แกได้ตัดแต่งต้นมะกอกนั่นบ้างรึเปล่า
‎มันดูดีเลยครับ
‎- เหรอ ‎- ครับ
‎แล้วพุ่มกุหลาบล่ะ
‎- พุ่มกุหลาบเหรอครับ ‎- ใช่
‎คือ
‎มันน่าจะดีกว่านี้ได้
‎เหรอ
‎เดี๋ยวก่อน อีกอย่าง…
‎หมอล่ะ
‎- เราจะไปหาหมอพรุ่งนี้ครับ ‎- แล้วก็จบเรื่องแล้วใช่ไหม
‎ใครจะไปรู้ครับพ่อ
‎แล้ว…
‎- แกกินยาหรือเปล่า ‎- ครับ ผมกินเม็ดสุดท้ายเมื่อเช้านี้
‎ดีแล้ว
‎- พ่อครับ ‎- หือ
‎มีแค่เวลาเท่านั้นที่จะบอกเราได้
‎ผมมีข่าวดี
‎มะเร็งหายไปหมดแล้ว ทั้งหมดเลย
‎งั้นมันก็ได้ผลสิครับ
‎เรายังต้องเฝ้าระวังต่อไป ‎ต้องมาตรวจทุกสามถึงหกเดือน แต่ลีโน่ครับ
‎คุณไม่ได้เป็นมะเร็งแล้ว
‎พระเจ้า งั้นมันก็จบแล้วใช่ไหมคะ
‎- คุณต้องเสริมสร้างระบบภูมิคุ้มกันของเขาขึ้นมา ‎- โอเค
‎คุณจะประหลาดใจว่า ‎วิธีการรักษาแบบองค์รวมอย่างฝังเข็ม
‎และการกินอาหารดีๆ…
‎ไม่อยากจะเชื่อเลย
‎ผมจะได้กินฟลอเรนไทน์สเต็กอีกครั้ง
‎- ฉันไม่รู้จะพูดยังไงเลยค่ะ ‎- คุณได้รับโอกาสครั้งที่สอง
‎ออกไปใช้ชีวิตของคุณซะ
‎นี่คือคำสั่งของหมอ
‎รู้ไหม ฉันเกือบหาพี่เลี้ยงไม่ได้
‎เพราะข่าวของนายมาปุบปับมาก
‎คุณน่าจะพาเขามานะ
‎ไม่เหรอ โอเค คราวหน้าแล้วกันนะ
‎- แล้วคุณสองคนจะทำอะไรต่อ ‎- คุณน่าจะไปเที่ยวกันนะ
‎เอมี่ ลีโน่
‎- อะไรน่ะ ‎- จากเราทุกคน
‎ทุกคน…
‎- ไม่นะนี่… ‎- ไม่นะ นี่มัน…
‎มันมากเกินไป
‎ไม่หรอก เมื่อเทียบกับ ‎ค่ารักษาพยาบาลที่พวกเธอต้องจ่ายไป
‎และแพทย์แผนตะวันตกก็เลวร้าย
‎การแพทย์แผนตะวันตก ‎ช่วยรักษาชีวิตสามีหนูไว้ได้นะคะ แค่อยากบอกไว้
‎ก็จริง แต่เรารักลูกนะ
‎และเราก็อยากช่วย
‎แด่ลีโน่กับเอมี่
‎เรารักพวกคุณนะ
‎ขอบคุณค่ะ ทุกคน
‎ผมก็อยากดื่มกับพวกคุณนะแต่หมอห้ามไว้
‎- เราดื่มแทนเอง ‎- ชน
‎ขอโทษทีนะ ผมต้องโทรหาพ่อแม่ผมก่อน
‎ผมพยายามติดต่อพวกเขาสองสามครั้งแล้วแต่…
‎- ไม่… ‎- รูปนั้นอยู่ที่ไหน
‎- ตรงนี้ค่ะ ‎- ขอดูให้แน่ใจว่าใช่ลูกเธอหรือเปล่า
‎ดูไม่เหมือนเธอเลย
‎แม่ครับ ผมตรวจแล้ว
‎มันหายไปหมดแล้ว
‎ฮัลโหล
‎แม่ครับ
‎ฟังอยู่ไหม
‎ลีโน่…
‎พ่อของลูกจากไปแล้ว
‎หัวใจวาย
‎แต่เขาจะตายได้ยังไงครับ
‎เมื่ออาทิตย์แล้วเราเพิ่งคุยกันเองแม่
‎มันเกิดขึ้นเมื่อวานนี้ตอนที่เขาทำงาน
‎แม่ไม่ได้โทรมาบอกก่อนหน้านี้ ‎เพราะแม่รู้ว่าลูกต้องไปตรวจ
‎แม่ไม่อยากบอกข่าวร้ายกับลูก
‎สุขภาพของลูกมันสำคัญนะ ลีโน่ลูกรัก
‎พ่อรักลูกนะ ลูก
‎- ฟังนะครับแม่ ผมจะกลับบ้าน ‎- ไม่
‎- ไม่ครับแม่ ผมจะกลับบ้าน
‎ไม่มีอะไรต้องทำแล้ว เราจะทำพิธีพรุ่งนี้
‎แล้วใครดูแลแม่
‎สำหรับแม่ การที่ได้รู้ว่าลูกโอเคก็มากเกินพอแล้ว
‎ทีนี้สัญญากับแม่นะ ‎ว่าลูกจะห่วงสุขภาพตัวเองก่อนอย่างอื่น
‎ครับ
‎มีอะไรเหรอ
‎ผมอยากให้เขาภูมิใจกับผมมากๆ
‎แต่เขาก็ภูมิใจนี่
‎สุดท้ายแล้วเขาภูมิใจในตัวคุณมากนะลีโน่
‎เรื่องอะไร
‎ที่ทำให้ครอบครัวของผมกลับมารักกันเหมือนเดิม
‎ขอบคุณมากๆ
‎- แล้วคุณรู้อะไรไหม ‎- อะไรเหรอ
‎ผมไม่อยากเสียเวลากับชีวิตนี้ไปมากกว่านี้อีกแล้ว
‎ไม่เอาอีกแล้ว
‎ฉันก็ไม่อยากเสียเวลาอีกเหมือนกัน
‎ฉันอยากให้เราได้เป็นพ่อแม่
‎ฉันอยากเป็นแม่คน
‎โอเคไหม
‎มาทำกันเถอะ
‎โชคไม่ดีที่ ‎สถานการณ์ของคุณกับลีโน่นั้นยังไม่เหมาะ
‎ฉันนึกว่าเราจะทำการผสมเทียมได้
‎ในเมื่อเราฝากน้ำเชื้อของลีโน่ไว้
‎คือด้วยปริมาณที่จำกัด
‎โอกาสที่ดีที่สุด ‎ที่จะทำให้คุณตั้งครรภ์ได้คือการทำเด็กหลอดแก้ว
‎มันเป็นทางเลือกที่เป็นส่วนตัวค่อนข้างมาก
‎ดังนั้นคุณควรใช้เวลาคิดให้ดีว่ามันใช่หรือเปล่า
‎และนั่นคือถ้าตัวอ่อนฝังตัวหลังจากการเปลี่ยนถ่าย
‎แต่มันเป็นทางเดียวที่เราจะมีลูกแท้ๆ ของเราได้
‎ถ้ามันต้องทำแบบนั้น ‎คุณก็ทำตามที่คุณต้องการได้เลย
‎ฉันไม่อยากค่ะ
‎สิ่งที่สำคัญที่สุดสำหรับฉัน ‎คือการได้เป็นแม่ ไม่ใช่การตั้งท้อง
‎และเมื่อฉันคิดถึงเรื่องการสร้างครอบครัว
‎ฉันไม่ต้องการให้สายเลือด ‎มาบอกเราว่าเรารักใครได้บ้าง
‎และฉันก็ไม่อยากให้มีหมอเข้ามา ‎ในชีวิตของเราอีก ต้องมีเข็ม มีหลอดทดลอง
‎ฉันไม่อยากสร้าง ‎ครอบครัวของเราจากหลอดทดลอง
‎ขอบคุณครับ
‎- จริงเหรอ ‎- ครับ
‎ครอบครัวเป็นอะไรที่มากกว่าสายเลือดนะ
‎อีกอย่าง ผมไม่อยากส่งผ่านอะไรไป
‎ที่จะทำให้เกิดปัญหากับลูกผมทีหลัง
‎อย่างเช่นความดื้อของคุณเหรอ
‎ไม่หรอก นั่นผมจะส่งต่อให้แน่
‎นั่นเป็นเรื่องสำคัญ
‎ผมเป็นผู้รอดชีวิตจากมะเร็ง
‎นั่นหมายความว่าผมจะต้องตรวจไปตลอดชีวิต
‎แต่ ผม…
‎แต่เรามีจดหมายจากแพทย์ ‎ที่รักษามะเร็งให้เขา คนที่เป็นผู้นำในด้านนี้
‎และในจดหมายนั้นระบุว่าลีโน่มีสุขภาพที่ดี
‎ถ้าคุณแค่ให้โอกาสเรา…
‎เอมี่คะ ลีโน่คะ ‎ฉันขอบคุณที่พวกคุณเปิดเผยตรงไปตรงมา
‎แต่ฉันอยากบอกให้คุณรู้ไว้ว่า ‎ฉันไม่มีอำนาจในการตัดสินใจ
‎ส่วนสำคัญที่ทำให้ ‎คินเดร็ดเซอร์เคิลแตกต่างจากเอเจนซี่อื่น
‎คือความจริงที่เรามีหลักที่ว่า ‎"แม่ผู้ให้กำเนิดต้องมาก่อน"
‎เราไม่ได้เป็นคนตัดสินใจ
‎มันขึ้นอยู่กับแม่แท้ๆ ของเด็ก ‎ที่จะตัดสินใจว่าใครเหมาะสม
‎เราเข้าใจค่ะ
‎และแม่ผู้ให้กำเนิดก็เลือกผู้ปกครองในอนาคต ‎ด้วยเหตุผลต่างๆ มากมาย
‎ในขณะที่ฉันให้สัญญาอะไรไม่ได้
‎ฉันขอเสนอให้คุณแบบนี้ค่ะ
‎กลับบ้าน
‎ทำคำร้องที่รวบรวมข้อมูลว่า ‎คุณคือใครในฐานะคู่สมรส
‎ใส่รูปภาพ จดหมายจากเพื่อนๆ ‎เล่าเรื่องราวของคุณให้เธอได้รู้
‎ฉันรู้ว่าฉันลำเอียงเพราะฉันเป็นภรรยาของลีโน่ ‎แต่เขาต้องเป็นบาบโบที่ดีแน่
‎นั่นคือคำว่า "พ่อ" ‎ที่คนใช้ที่ฟลอเรนซ์ที่ที่เราได้เจอกันค่ะ
‎ตั้งแต่แรกเจอ ผมก็รู้ว่า ‎ผมอยากให้ผู้หญิงคนนี้เป็นแม่ของลูกผม
‎ยิ้มหน่อย
‎เพราะสิ่งที่เราได้ก้าวผ่านพ้นมา
‎เพราะสิ่งที่เราได้สูญเสียไป
‎เราจะรักและใส่ใจเด็กคนนี้ ‎เหมือนเป็นส่วนหนึ่งของครอบครัวเราตลอดไป
‎สามีของฉัน
‎ภรรยาของผม
‎จะเป็นพ่อแม่ที่วิเศษอย่างแน่นอน
‎เป็นไงบ้าง
‎(ฤดูใบไม้ผลิปี 2007)
‎พี่ดูสวยมาก
‎โอ้ ฉันมี
‎ของขวัญให้เพื่อนเจ้าสาว
‎พี่ต้องหยุดทำแบบนี้นะ ซี
‎ฉันได้ชุดฟริดา กาโล ‎กับผ้ากันเปื้อน "คิสเดอะคุ้ก"
‎มาให้เด็กที่… ยังไม่มีอยู่จริงแล้ว
‎มันอดใจไว้ไม่ได้ตอนเห็นของพวกนี้นี่
‎มันน่ารักมาก ฉันอยากให้เธอไว้
‎- ฉันรู้ ‎- ก็แค่เผื่อไว้
‎แต่มันก็ผ่านมาหลายเดือนแล้วนะ ซี
‎ฉันไม่อยากให้เธอยอมแพ้นะ
‎แม่คะ ดูให้ดีๆ นะว่าด้านหน้าไม่ยับ
‎- ขอบคุณค่ะพ่อ ‎- ฉันทำอยู่
‎นั่นไง แม็กซีน สวยมาก
‎- ตรงลายปักจะได้ตรงๆ ‎- แน่นอน
‎ดูดีมากเลย
‎- เธอมาแล้ว ‎- ใครน่ะ
‎บาร์บาร่าจากคินเดร็ดเซอร์เคิลโทรมา ‎เป็นเด็กผู้หญิง
‎พูดจริงเหรอ
‎เราต้องไปก่อน ‎เธอกำลังจะออกจากโรงพยาบาลแล้ว
‎ไปเลย พวกเธอต้องไป ออกไปซะ
‎เธอต้องไปนะเอมี่
‎ไป!
‎- ระวังนะ โอเคไหม ‎- เดี๋ยวก่อน โอเค ตอนนี้ไปได้แล้ว
‎- ฉันรักพี่นะ ‎- ฉันก็รักเธอเหมือนกัน
‎อยู่นี่เอง บาร์บาร่า
‎สวัสดีค่ะ เรารีบมาให้เร็วที่สุดเท่าที่จะทำได้
‎เธออยู่ที่ไหน เป็นอย่างไรบ้าง ‎เราจะพาเธอกลับบ้านได้เมื่อไหร่
‎ยังมีอีกขั้นตอนหนึ่ง
‎- ก่อนที่คุณจะพาเธอกลับบ้านได้ ‎-โอเค
‎พ่อผู้ให้กำเนิด ‎เขาเซ็นมอบอำนาจเลี้ยงดูบุตรแล้ว แต่แม่
‎เธอชื่อว่าโทนี่
‎เธออยากพบคุณสองคนก่อนเซ็น
‎เอ่อ… มีปัญหาอะไรหรือเปล่าครับ
‎มันเป็นแค่ส่วนหนึ่งของกระบวนการน่ะ ‎พวกเขายังเด็ก เป็นกังวล
‎ฉันคิดว่าเธอคงแค่อยากมองตาพวกคุณทั้งคู่
‎ก่อนจะทำการตัดสินใจครั้งยิ่งใหญ่ที่สุดในชีวิต
‎ค่ะ
‎สำหรับเธอ นี่ก็เป็นการบอกลาด้วยเช่นกัน
‎- ครับ ‎- เข้ามาสิ
‎โอเค
‎ยูซีแอลเอ
‎เป็นมหาวิทยาลัยที่สวยนะ
‎ค่ะ
‎เราดีใจ… ที่เราจะเรียนจนจบได้แล้ว
‎ฉันรู้สึกเหมือน… ฉันแต่งตัวไม่ดีเลย
‎ขอโทษที เราตรงมาจากงานแต่งงานพี่สาวฉันน่ะ
‎- ครับ ‎- ซอร่า
‎ใช่ แล้วคุณรู้…
‎ใช่สินะ ขอโทษที ผมเอ่อ…
‎- ผมตื่นเต้น ‎- ไม่เป็นไร
‎นี่เป็นส่วนหนึ่งของเหตุผลที่ฉันเลือกพวกคุณ
‎เพราะครอบครัวของคุณ
‎พวกเขาทำให้พวกคุณผ่านอะไรมาได้เยอะ
‎เอ่อ ผมแค่อยากบอกว่า ผมแข็งแรงดีมา…
‎ไม่เป็นไรค่ะ
‎ตอนที่ฉันมองตาลูก…
‎ฉันรู้ว่าฉันอยากให้เธอได้รับความรัก ‎ที่ทำให้คุณสองคนผ่านพ้น
‎อุปสรรคที่ยิ่งใหญ่ที่สุดในชีวิตของคุณมาได้
‎ฉันอยากให้เธอมีชีวิตที่ยิ่งใหญ่
‎และความรักที่โอบอุ้มเธอไว้ ‎เวลาที่เจอกับเรื่องยากลำบาก
‎และฉันอยากให้คนทั้งหมู่บ้านเลี้ยงดูเธอ
‎ฉันอยากให้เธอได้กินอาหารดีๆ
‎ฉันชอบอาหารอิตาลี
‎ถ้าฉันเริ่มร้องไห้ตอนนี้ ‎ฉันคงร้องไม่หยุดแน่ดังนั้น…
‎ถึงเวลาที่คุณจะได้เจอลูกสาวคุณแล้วค่ะ
‎- ขอบคุณครับ ‎- ขอบคุณค่ะ
‎เธอหน้าเหมือนยายฉันเลย
‎งั้นเหรอ
‎ยายฉันชื่อโรส
‎และฉันคิดว่า…
‎เราคิดว่าจะตั้งชื่อเธอว่า
‎อิดาเลีย
‎มันแปลว่า "มองดูตะวัน" ในภาษาอิตาลี
‎แต่รู้ไหม อิดาเลีย โรส…
‎- มันฟังดู… ‎- ฟังดูเพราะมาก
‎ใช่แล้ว
‎ขอบคุณนะ
‎ขอบคุณค่ะ
‎ลูกคือของขวัญ ‎พ่อไม่มีอำนาจใดๆ ต่อต้านลูกเลย
‎นี่คือสิ่งที่ยอดเยี่ยมสำหรับเรา
‎ลินน์ ฉันอยากให้คุณเลือกว่า ‎อยากให้อิดาเลียเรียกคุณว่ายังไง
‎คุณยาย นานาหรือจีจี้
‎"จีจี้" ฟังดูเหมือนผู้หญิงคนสุดท้ายที่ยืนอยู่ ‎ตอนไฟเปิด
‎ในซ่องที่นิวออร์ลีนส์
‎- นี่แม็กซี่ ‎- หือ
‎จำตอนที่เราเดินทางไปที่บิ๊กอีซี่ในปี 96 ได้ไหม
‎- ใช่ จำได้ไหม ‎- ได้สิ
‎"เรียกฉันว่าจีจี้"
‎แม่คะ แม่ช่วย
‎- ระวังหน่อยนะคะ ลูกร้องไม่หยุดเลย ‎- ได้ โทษทีนะลูก
‎- โอเค หนูไปรับโทรศัพท์ก่อน ‎- โทษทีนะ
‎รู้แล้ว
‎ฮัลโหล
‎ปอดเธอแข็งแรงดีนะ ดีเลย
‎สวัสดีค่ะ ฟีโลมีน่า
‎แล้วจะทำพิธีรับศีลเมื่อไหร่
‎เรายังไม่แน่ใจเรื่องพิธีค่ะ ‎อย่างน้อยก็ไม่ใช่ตอนนี้
‎ฉันอยากให้อิดาเลีย ‎หาสิ่งที่เธอศรัทธาด้วยตัวเองในสักวัน
‎ฉันรู้ว่าลูกฉันพูดแบบนี้
‎แต่เธอต้องให้เขาได้เห็นว่า ‎อะไรที่ดีที่สุดสำหรับทุกคน
‎เธอต้องจัดการเขาหน่อย เธอต้องโน้มน้าวเขา
‎เธอต้องคุยกับเขา
‎ฟีโลมีน่าคะ ‎ชีวิตแต่งงานของเราไม่ได้เป็นแบบนั้น
‎ทุกชีวิตแต่งงานก็เป็นแบบนั้นหมดแหละ
‎ก็ได้ งั้นก็ให้วิญญาณหลานสาวฉัน ‎แขวนอยู่ในนรกแล้วกัน ดีไหม
‎แค่นี้ก่อนนะ
‎บายค่ะ ฟีโลมีน่า
‎- โอเค ‎- ใช่ไหม
‎ฉันนึกว่าถึงตาของฉันแล้ว
‎ฉันต้องอุ้มลูกค่ะ แม็กซีน
‎การสัมผัสทางกายของพ่อแม่เลี้ยงนั้น ‎สำคัญมากในการสร้างสัมพันธ์
‎สร้างสัมพันธ์ โอเค ฉันเข้าใจ
‎พูดถึงการสร้างสัมพันธ์ ฉันเอานี่มาให้
‎มาดูเครื่องจำลองการให้นมแม่เครื่องใหม่สิ
‎แม่รู้ เดี๋ยวก่อน ที่ลูกต้องทำก็คือ
‎ใส่นมลงไปเด็กจะได้ดูดผ่านหัวนม
‎แม่รู้ว่าลูกชอบใช่ไหม
‎แม่ติดต่อกับสาววีแกนย่านเบย์แอเรีย ‎ที่ขายนมแม่ออนไลน์
‎ฉันว่าไม่น่าจะใช่ความคิดที่ดี ‎ที่จะซื้อของเหลวจากร่างกายผ่านอินเตอร์เน็ตนะ
‎ก็ให้นมผงก็ได้นะแม็กซีน ‎ยังไงเธอก็ไม่เคยทำแบบนี้มาก่อน ดังนั้น…
‎โอเค พอได้แล้ว ลินน์
‎ไม่ พอได้แล้ว
‎ฉันสงบปากสงบคำไว้กับเรื่องอะไรตั้งหลายเรื่อง
‎ฉันไม่พูดอะไรตอนงานแต่ง
‎- เดี๋ยวก่อน ‎- ไม่
‎ฉันไม่สามารถมีลูกของฉันเองได้
‎เฮอร์เชลกับฉันมีลูกด้วยกันไม่ได้ ‎พระเจ้ารู้ว่าเราพยายามแล้ว
‎แต่มีวิธีที่จะเป็นแม่ได้หลายร้อยวิธี
‎และลูกของเธอก็แสดงให้เราเห็นอยู่ตอนนี้
‎ก็ใช่
‎และสิ่งที่ฉันจะบอกก็คือการที่ไม่เคยทำแบบนี้…
‎เธอคงไม่รู้ว่า ‎ฉันรู้สึกสับสนแค่ไหนตอนที่ฉันมีลูกคนแรก
‎ไม่รู้ว่าฉันทำอะไรอยู่
‎เรียบร้อย
‎เยี่ยมมาก
‎ไม่ ให้ผมลองนะ
‎ก็ได้
‎นี่คือสิ่งที่ฉันได้รับ ‎จากการให้คุณได้เจอกับลูกก่อนสินะ
‎ยังไงลูกก็เป็นลูกสาวคุณ ‎แต่ก็เป็นเรื่องธรรมชาติที่ลูกจะหลงเสน่ห์ผม
‎- ผมจะไปดูอาหารเย็นหน่อย ‎- โอเค
‎- โอเค… ‎- อย่า
‎เราต้องจัดการเรื่องระหว่างลูกกับฉันโอเคไหม
‎เอาล่ะ ลูกต้องผูกพันกับแม่นะ ‎แม้ว่ามันอาจจะทำเราแย่ทั้งคู่
‎ใช่แล้ว นั่นและ อิดาเลีย แม่คือแม่ของหนูนะ
‎แม่อยู่นี่
‎ใช่แล้ว
‎แม่คือแม่ของหนูนะ อิดาเลีย
‎ใช่แล้ว
‎โอเค แม่รู้ว่าลูกคิดอะไรอยู่ ‎จะไว้ใจผู้หญิงคนนี้ได้ไหม
‎ถ้าฉันร้องห้าชั่วโมงไม่หยุด
‎ฉันจะทำเธอเสียสติได้ไหม
‎แม่ขอบอกเลยนะลูกรัก
‎ยังไงลูกก็ต้องติดอยู่กับแม่
‎ใช่แล้ว
‎ก็ได้
‎ก็ได้ แม่อยู่นี่
‎เห็นใจแม่หน่อยนะ
‎น่ารักจังเลยอิดาเลีย
‎ค่ะ และก็นอนหลับได้ดีด้วย
‎บาย
‎ไม่เป็นไรนะ
‎หมอแอทลูรีเหรอ
‎โอเค ขอบคุณครับหมอ ขอบคุณ
‎ดีไหม
‎ตายจริง…
‎รีบย้ายก้นไร้มะเร็งมาตรงนี้เลย
‎เมตตาคนแก่หน่อยนะ
‎อือ
‎ไง
‎อิดาเลียที่รัก
‎พรุ่งนี้แม่ต้องกลับไปทำงานแล้วนะ
‎นั่นหมายความว่า
‎แม่จะไม่ได้ใช้เวลากับลูกมากขนาดนี้แล้วนะ
‎พ่อทำสิ่งที่พ่อรักมากไม่ได้อีกต่อไปแล้ว
‎และเขาก็คิดถึงมันมาก
‎แต่พ่อกับแม่ตกลงกันแล้ว
‎แม่กลับไปทำงาน
‎ส่วนลูกกับพ่อ ‎ก็จะได้ใช้เวลาทั้งหมดด้วยกันนับจากนี้
‎ต้องมีคนทำงานหาเงินซื้อผ้าอ้อมให้ลูกนะ
‎แม่คงคิดถึงลูกแทบบ้าแน่
‎โอเค
‎- นี่ค่ะ ‎- ไง
‎โอเค
‎- โอเค บาย ‎- บาย
‎บาย
‎บ๊ายบาย แม่
‎(ฤดูใบไม้ร่วงปี 2011)
‎อิดาเลีย แม่กลับมาแล้ว
‎ไงลูกรัก
‎แล้วก็
‎พาร์สลีย์
‎บางคนคิดว่ามันเอาไว้แค่ประดับ
‎แต่พ่อกับลูก ‎ลูกสาวแสนฉลาดของพ่อ เรารู้ว่ามันไม่ใช่
‎ก้านของมันมีรสชาติมากกว่า ‎เพราะมันอยู่ใกล้กับดินมากกว่า
‎ลูกเก่งมากเลยนะที่รัก ‎ลูกเพิ่งกลับฟริตตาตาชิ้นแรกได้เองด้วย
‎สี่ขวบเอง เป็นผู้ช่วยพ่อครัวได้แล้ว
‎จริงเหรอ สุดยอดมากเลย
‎ให้ตายสิ แม่อยากเห็นจัง
‎คราวหน้าก็กลับมาเร็วๆ นะคะแม่
‎ได้ แม่จะพยายามนะ
‎ตีมือหน่อย
‎บริจิตต์คือเพื่อนในชั้นเหรอ
‎ไม่ใช่นั่นเดลฟีน
‎เธอมีช่องเก็บของอยู่ระหว่างอิดาเลียกับบาร์ลีย์
‎ฉันนึกว่าเดลฟีนคือคนที่พ่อแม่คิดว่า
‎เพลงจากเรื่องแบ็คยาร์ดดิแกนส์ ‎มันยั่วยวนเกินไปเสียอีก
‎ไม่ใช่ นั่นโอลีฟ
‎ฉันนึกว่าโอลีฟอยู่ชั้นเรียนยิมนาสติกเสียอีก
‎นั่นเคล
‎นี่มันสลัดหรือโรงเรียนกันแน่
‎ฉันสับสนไปหมดแล้ว
‎โอเค ทุกคนพร้อมหรือยัง
‎จะปิดไฟแล้วนะ
‎ชอบไหม
‎บางทีคุณอาจจะจำหน้ากับชื่อได้ ‎ตอนเอาอาหารไปงานที่โรงเรียนนะ
‎โอเค
‎วันพฤหัสห้าโมงเย็น จำได้ไหม
‎ทำไมพวกเขาต้องจัดงานตอนห้าโมงเย็นอยู่เรื่อย
‎รถติดขนาดนั้น ‎ฉันต้องออกจากวัตส์ตั้งแต่สามโมงเลยนะ
‎ซอร่าอยากพาเด็กๆ ในชั้นมาเยี่ยมชมวันนั้น
‎อืม บางทีคุณแค่พยายามดูหน่อยก็ได้
‎ก็ได้ค่ะ ฉันจะพยายาม
‎มาระบายสีรองเท้าของปิโนต์ดู สวยมาก
‎ครั้งก่อนที่เราเล่าค้างไว้เรื่องโตนิโน่กับแพะ
‎พวกเขากำลังปีนขึ้นไปบนภูเขาสูง
‎- ลีโน่คะ ‎- แล้ว… ครับ
‎เราพร้อมแล้วค่ะ
‎โอเค
‎เดี๋ยวพ่อมานะ
‎ทำตัวดีๆ กับอาเน็ตนะ
‎โอเค ไปกันเถอะ
‎ขอดูหน่อยได้ไหมว่าวาดอะไร
‎นั่นซินญอร์เอเลฟานเต้ ดูสิว่าน่ารักแค่ไหน
‎จำได้ไหมว่าเราเล่าเรื่องถึงไหนกันแล้ว ‎โตนิโน่กับแพะน่ะ
‎จากบนยอดเขา พวกเขาเห็นซิซิลีได้ทั้งหมดเลย
‎แล้วแพะ หลังจากที่ได้กินผักเยอะมาก ‎เลยกลายเป็นสีเขียว
‎แล้วกบก็บอกว่า…
‎"เลิกเลียนแบบฉันได้แล้ว เจ้าแพะโง่"
‎โอเค ได้เวลานอนแล้ว
‎- ไม่นะ ‎- อือ
‎มาฟังกับเราสิ
‎เกิดอะไรขึ้นต่อ
‎เอ่อ…
‎คือ
‎หลังจากนั้น ‎แพะก็กินแครอทเลยไม่เป็นสีเขียวแล้ว
‎แต่นั่นไม่ได้เกิดขึ้นจริงๆ หรอก
‎โตนิโน่ห้ามให้เอาแครอทเข้ามาในอาณาจักรแล้ว
‎- อืม ‎- ใช่ไหม
‎แน่นอนอยู่แล้ว
‎ถึงเวลาเข้านอนได้แล้วค่ะ ฝันดีนะ
‎- คุณไม่ชอบนิทานก่อนนอนเหรอ ‎- มันก็ดี
‎มันฟังดูไม่สมเหตุสมผลเลยแต่ก็โอเค
‎เอาล่ะ เด็กๆ ไปหมดแล้ว เอมี่ เกิดอะไรขึ้น
‎ฉันใจร้ายใช่ไหม
‎ใครจะไม่อยากให้ลูกสนิทกับพ่อ
‎และฉันก็ไม่ควรอิจฉา มันแค่ฉันรู้สึกว่า…
‎ฉันรู้สึกตามพวกเขาไม่ทัน เมื่อกี้ลูกยังเล็กอยู่เลย
‎แต่แป๊บเดียวลูกก็จะเข้าเรียนมหาลัยแล้ว ‎และฉันก็จะพลาดทุกเรื่องไปหมด
‎นี่นังหนู ใจเย็นๆ ก่อน
‎เธอเล่นข้ามช่วงเวลาวัยรุ่นไปหมดเลยนะ
‎ซึ่งฉันคนนึงล่ะ ‎ที่แทบจะรอเธอโดนเอาคืนแทบไม่ไหว
‎สำหรับเรื่องบ้าๆ ทั้งหมดที่เธอทำ
‎ฉันออกจะเหมือนนางฟ้า
‎พี่คิดว่าลูกชอบเขามากกว่าฉันหรือเปล่า
‎พวกเขาทำอาหารด้วยกัน มีนิทานลับๆ ด้วยกัน
‎ให้ตาย เขาพยายามสอนภาษาซิซิลีให้ลูกด้วยซ้ำ
‎เดี๋ยวพวกเขาก็ได้มีภาษาของตัวเอง
‎ฉันอยากให้พวกเขามี ฉันอยากจริงๆ
‎ลีโน่ควรมีเวลา ‎อยู่กับเธอมากกว่าเพราะว่าเขา…
‎เขาควรได้… ‎แบบว่าเขาต้องใช้เวลากับเธอมากกว่า
‎เพราะว่า
‎มะเร็งอาจจะกลับมา
‎มันเหมือนว่ามันหายแล้วแต่มันก็ยังไม่หาย
‎และมันเหมือนว่ามันยังอยู่กับเรา ‎และยังคอยพรากอะไรๆ ไปจากเรา
‎เพราะเขาทำงานไม่ได้ ‎ฉันก็ต้องพลาดเรื่องราวชีวิตลูก ซึ่งฉันไม่ชอบเลย
‎ฉันเกลียดสิ่งที่มะเร็งทำกับชีวิตแต่งงานของเรา ‎ฉันเกลียดสิ่งที่มะเร็งทำกับฉันเหมือนกัน
‎ฉันเกลียดการเป็นแม่ที่คอยอิจฉาสามีตัวเอง
‎และก็นิทานเรื่องแพะบ้านั่นด้วย ซอร่า
‎แพะ
‎ฉันเบื่อกับการพลาดเรื่องราวของลูกแล้ว
‎งั้นก็อย่าสิ อย่างน้อยก็ไม่ใช่วันนี้
‎ไปเถอะ
‎ไปเถอะ ฉันจัดการทั้งหมดนี้ได้เอง
‎เธอไปงานเลี้ยงเถอะ
‎ไม่มีอะไรบอกถึงความรักแบบแม่
‎ได้เหมือนการกินอาหาร ‎จากครัวของบ้านที่เธอไม่รู้จักหรอก
‎ฉันกลับมาแล้ว
‎ลีโน่ คุณสุดยอดมาก
‎แปลกใจจัง
‎ใช่สิ
‎สวัสดีค่ะ ฉันเอมี่ค่ะ
‎บริจิตต์ค่ะ
‎ฉันนึกว่าคุณอายุสี่ขวบเสียอีก
‎เปล่า เดลฟีนลูกสาวเธอต่างหาก ‎ที่อายุสี่ขวบและเรียนที่เดียวกับอิดาเลีย
‎บริจิตต์เป็นแม่ของเธอ
‎พวกเด็กๆ กำลังสบายอยู่ในนั้นค่ะ ลีโน่
‎- สวัสดีค่ะ คุณคือผู้ปกครองคนใหม่เหรอ ‎- สวัสดีค่ะ
‎เปล่า เธอคือเอมี่ครับ
‎ภรรยาของคุณ
‎ว้าว เราสงสัยกันอยู่เลยว่าเรื่องราวเป็นยังไง
‎ดีใจจังที่ได้เจอคุณเสียที ดื่มอะไรหน่อยไหมคะ
‎เรามีวอดก้าโซดา
‎- นี่มันเพิ่งบ่ายสามโมงครึ่งนะ ‎- วันอังคารเป็นวันปกติของเราแต่…
‎ฉันมาช่วยลีโน่ทำอาหารสำหรับงานเย็นนี้
‎เขาเป็นเชฟค่ะ ‎เขาไม่ต้องการให้ใครช่วยหรอกแต่…
‎บริจิตต์กำลังเรียนทำอาหารอิตาลี ‎เธอเป็นคนฝรั่งเศส
‎เอ่อ ว่าแต่ว่า นี่ครับ ขอโทษที
‎พาร์สลีย์จากสวนของเรา ‎มันไม่เหมือนกับสมุนไพรฝรั่งเศสของคุณหรอก
‎อย่าได้ประเมินค่ามันต่ำเกินไป กินให้อร่อยครับ
‎- ฉันคงทำอะไรไม่ได้ถ้าไม่มีคุณนะคะ ลีโน่ ‎- รู้อะไรไหม
‎ฉันคิดว่าฉันได้ยินเสียงเด็กคนหนึ่งร้องไห้ ‎อาจหกล้มหัวฟาดได้นะคะ
‎- แล้วพวกคุณน่าจะไปดูสักหน่อย ‎- โอเค
‎คุณเอาพาร์สลีย์ให้เธอทำไม
‎อะไรนะ
‎บริจิตต์
‎คุณเอาพาร์สลีย์จากสวนของเราให้เธอ
‎ใช่ คุณก็รู้ดีว่าพาร์สลีย์สำคัญ ‎สำหรับอาหารซิซิลีแค่ไหน
‎เธอเองก็ทำอาหารเก่งนะ อาหารฝรั่งเศส
‎- แต่เธอก็ยังเก่ง… ‎- โอเค แต่ฉันเป็นคนปลูกพาร์สลีย์นั่นนะ
‎ครับผมรู้
‎ผมไม่เข้าใจ คุณไม่ใช้ครัวด้วยซ้ำ
‎นั่นมันคือพาร์สลีย์ของฉัน ลีโน่
‎โอเค ผมก็แค่เอายอดเล็กๆ ให้เธอเอง ‎ผมไม่รู้ว่า…
‎โมโหมาจากไหนกันเนี่ย
‎ฉันแค่คิดว่าถ้าฉันปลูกอะไร
‎คุณควรคิดถึงฉันก่อนที่จะเอาให้คนอื่นไป
‎แม่คะ แม่ตะโกนทำไมเหรอ
‎ไม่มีอะไรนะ ไม่ต้องห่วง
‎นี่
‎- ลูกเข้านอนแล้วเหรอ ‎- ครับ
‎หลับเป็นตายเลย
‎ขอบคุณ วางไว้บนโต๊ะก็ได้
‎ว่าไง
‎- ผมกับบริจิตต์เป็นแค่เพื่อนกัน ‎- ฉันดูออกว่าอ่อยกันอยู่ลีโน่
‎ผมไม่มีวันทำแบบนั้น ‎หัวใจของผมเป็นของคุณ ของคุณคนเดียว
‎ไม่ใช่แค่เรื่องบริจิตต์
‎คุณรู้จักชีวิตของอิดาเลียในแบบที่ฉันไม่รู้จัก ‎และมันทำให้ฉันรู้สึก…
‎มันทำให้ฉันรู้สึกว่าฉันเป็นแม่ที่ไม่ดี
‎ฉันอิจฉาในสิ่งที่พวกคุณมีต่อกัน
‎เอมี่
‎ผมชอบอยู่บ้านกับลูกสาวผม
‎แต่ผมก็อิจฉาในสิ่งที่คุณมี
‎คุณไม่เข้าใจด้วยซ้ำว่าผมลำบากเรื่องไหนบ้าง
‎ผมคือพ่อครัวที่ไม่สามารถ ‎ทำอาชีพทำอาหารให้คนอื่นได้
‎โอเคไหม
‎นี่ไม่ใช่ชีวิตในแบบที่ผมคาดไว้เหมือนกัน
‎- ก็ได้ ‎- ก็ได้
‎แล้วเราจะทำยังไงกับมันดี
‎เพราะฉันไม่มีความสุข
‎ฉันไม่…
‎ฉันไม่มีความสุข
‎ไม่นะ
‎ไม่ๆ ไม่เป็นไรนะ
‎ไม่เป็นไรหรอก ฟังนะ
‎โอเค บริจิตต์ทำให้ผมได้คิด
‎ไม่ๆ ผมพูดจริงๆ นะ
‎ผมคิดว่าผมน่าจะเปิดสอนทำอาหาร
‎ผมอยากกลับไปอยู่ในครัวของมืออาชีพอีกครั้ง
‎เราจะได้มีรายได้เพิ่มด้วย
‎ฉันจะไปคุยกับแอนโทนิโอ ‎เพื่อขอลดชั่วโมงทำงานลง
‎ฉันจะได้มีเวลาอยู่กับอิดาเลียได้มากขึ้นและก็…
‎ฉันจะได้ใช้เวลาวาดรูปมากขึ้น
‎ฉันอยากใช้เวลาทำงานศิลปะให้มากขึ้น ‎ฉันอยากใช้เวลาของเราให้มากขึ้น
‎เพราะฉันคิดถึงเรา
‎ฉันรู้
‎แต่ขอพูดให้ชัดนะ ‎ห้ามบริจิตต์มาเรียนด้วย ฉันพูดจริงๆ นะ
‎- เข้าใจไหม ‎- โอเค ตกลง
‎และฉันก็ต้องขอให้คุณช่วยอีกเรื่องด้วย
‎อะไรก็ได้ครับที่รัก
‎คุณช่วยอธิบายเรื่องโตนิโน่กับแพะบ้านั่นให้ฉันฟังที
‎- เพราะฉันไม่เข้าใจ ‎- โอเค
‎(ฤดูใบไม้ผลิปี 2014)
‎ไง
‎- แม่คะ ‎- ไง
‎เป็นไงบ้าง ขอบคุณนะชารอน ‎ฉันรู้สึกว่าใกล้แล้วกับผลงานล่าสุดนี้
‎ไม่เป็นไรหรอก เธอทำเครปสตอเบอรี่ให้เรากิน
‎เรายินดีต้อนรับอิดาเลียเสมอ
‎ขอบคุณค่ะ บาย
‎แล้วเด็กที่ฉลาดที่สุดในเกรดสองเป็นไงบ้างคะ
‎ดีค่ะ วันนี้เราได้เรียนว่าผีเสื้อใช้เท้าชิมรส
‎ไม่จริงน่า
‎นี่ อยากมามือเลอะกับแม่ไหม
‎โอเค มาเลย
‎ดังนั้น
‎ความหวานของโหระพา
‎ทำให้เรารู้ได้ว่า ‎รสชาติที่ละเอียดอ่อนก็เข้มข้นที่สุดได้
‎นี่ครับ
‎- ทำเป็นกระโปรง ‎- โอเค
‎- ไม่เอา สีเหลืองสิ ‎- ก็ได้
‎ซินญอร์ เอเลฟานเต้จะกินสลัดทั้งหมด
‎ไง
‎นี่จ้ะ
‎คอร์นด็อกเหรอ
‎ใช่แล้ว
‎อาทิตย์นี้มีคลาสเยอะมาก
‎ในที่สุดผมก็เป็นคนทำงานอีกครั้ง
‎และผมก็จะเหนื่อย
‎- กินให้อร่อยนะ ‎- เรามารีบกินกันไหม
‎เดี๋ยวก่อน มัสตาร์ดหรือซอสมะเขือเทศดี
‎คุณโอเคไหม
‎ไม่เป็นไร
‎มันแค่ลงไปผิดช่อง
‎ดื่มน้ำสักหน่อย
‎ลูกกินกับซอสมะเขือเทศ ‎แม่กินกับมัสตาร์ด สงสัยจังว่าพ่อจะกินกับอะไร
‎สวัสดีครับอาเน็ต
‎ขอบคุณที่ช่วยแทรกคิวให้ผม ‎โดยเฉพาะในวันศุกร์แบบนี้
‎หมอแอทลูรีต้องการจัดการให้เรียบร้อยทันทีค่ะ
‎คุณโอเคไหม
‎เดี๋ยวก็รู้
‎อิดาเลีย ถ้าแม่เอาขนมให้ลูกกิน ‎มันใกล้ถึงเวลามื้อเย็นแล้วนะ
‎เดี๋ยวลูกก็ไม่ยอมกินข้าวเย็นพอดี
‎- แม่คะ ‎- คุณยาย
‎หลานรัก
‎มาทำอะไรที่นี่
‎ก็
‎นี่มันอะไรกัน…
‎ไปออกเดตกัน
‎อีกนิดเดียว
‎อะไร
‎เต้นรำกันเถอะ
‎เดี๋ยวก่อน
‎- เดี๋ยวก่อน ถ้าคุณล้มล่ะคะ ‎- ล้มก็ล้มสิ
‎ผมอยากเต้นรำกับภรรยาของผมอีกครั้ง
‎พ่อเคยเล่าให้ฟัง
‎ตอนที่
‎โตนิโน่กับแพะอยากเล่นฟุตบอลด้วยกันไหม
‎มีปัญหาสำคัญอยู่เพราะแพะมีแต่รองเท้าเต้นรำ
‎- แล้วแพะทำอะไรคะ ‎- แพะก็
‎ไปยืมรองเท้าเตะบอลคู่เก่าจากญาติ
‎แต่แพะมีเท้าสี่ข้าง
‎ใช่เลย เขาเลยต้องการรองเท้าอีกคู่
‎ด้วยความเป็นเพื่อนที่ดี ‎โตนิโน่ก็เลยให้แพะยืมรองเท้าเตะบอลอีกคู่
‎แต่พอแพะลองใส่รองเท้าเตะบอลของโตนิโน่ ‎มันใหญ่เกินไป
‎แพะหัวใจสลาย
‎และแล้วเขากับโตนิโน่ก็คิดออก
‎นี่ อิดาเลียต้องนอนแล้วนะคะ
‎แต่พ่อยังเล่าไม่จบเลย
‎อีกห้านาทีนะ
‎คำบรรยายโดย นภาลัย แจ็คสัน